DISKLERIADUR HOLLVEDEL GWIRIOU MAB-DEN 

Embannet gant ar Broadou-Unanet d'an 10 a viz Kerzu 1948 

Rakger 

--0 vezan ma'z eo war anaout an dellezegezh enstag ouzh holl izili an denelezh 
hag o gwiriou par ha diwerzhus eo diazezet ar frankiz, ar reizhded hag ar peoc'h, 
_ o vezan ma'z eo war dizanaout ha dismegansin gwiriou mab-den eo bet ganet 
an aktoCi a varbariezh a sav koustians mab-den en o enep, ha ma'z eo bet 
embannet eo donedigezh ur bed a vo ennafi gant an dud frankiz da gomz ha da 
gredin, dieubet ma vint diouzh ar spent hag an dienez, a zo mennad uhelah mab- 
den, 

~o vezan ma'z eo ret-holl diwall gwiriou mabden gant reolenn al lezenn evit na 
vefe ket rediet an dud d'en em sevel ouzh an tirantegezh hag ar gwaskerezh da 
rekour diwezhah, 

~o vezan ma'z eo ret-holl kas war-raok an darempredou a vignoniezh etre ar 
broadou, 

~o vezan ma'z eo bet embannet adarre er Garta gant pobloCi ar Broadou-Unanet 
feiz e gwiriou diazez mab-den, e dellezegezh ha talvoudegezh mab-den, e 
parded ar baotred hag ar merc'hed en o gwiriou, ha ma'z eo bet diskleriet ganto 
e oant mennet da gas war-raok an diorroadur kevredigezhel ha da wellaat an 
aoziou-buhez en ur frankiz vrasoc'h, 

~o vezan ma'z eo bet gouestlet gant ar Stadou-Ezel diogelih, gant kenlabour 
Aozadur ar Broadou-Unanet, an doujans hollvedel ha gwirion ouzh gwiriou mab- 
den hag arfrankiziou pennan, 

-hago vezan ma'z eo a bouez bras kengompren ar gwiriou hag ar frankiziou- 
mah a-benn sevenih ar gouesti, 

evel uhelvennad boutin da vezan diraezet gant an holl boblou hag an holl 
vroadou, d'an holl dud hag ensavaduriou, gant an Diskleriadur-mah atav en o 
freder, da lakaat kreskin dre ar c'heienn hag an deskadurezh, an doujans ouzh ar 
gwiriou ha frankiziou-mah, d'o lakaat da vezan anavezet ha sevenet tamm-ha- 
tamm da vat hag e pep lec'h, dre ziarbennou broadel hag etrevroadel, kouiz e- 
touez poblou ar Stadou-Ezel hag e-touez ar re zo war zouarou dindan o 
lezennou. 

Mellad unan (1) 

Dieub ha par en o dellezegezh hag o gwiriou eo ganet an holl dud. Poell ha 
skiant zo dezho ha dieout a reont bevah an eil gant egile en ur spered a 
genvreudeuriezh. 

Mellad daou (2) 

Da bep hini eo an holl wiriou ha frankiziou embannet en diskleriadur-man, hep 
ket a ziforc'h, a ouenn, a liv, a reizh, a yezh, a veno politikel pe a veno all, a orin 
broadel pe gevredigezhel, a leve, a c'hanedigezh pe a natur all. 
Ouzhpenn-se ne vo graet diforc'h ebet hervez statud politikel, lezennel pe 
etrevroadel, arvro pe an dachenn-vro emah an den dindan he lezenn, pe dizalc'h 
pe dindan verezeh e ve, diemren pe bevennet hec'h aotrouniezh en ur stumm 
bennak. 

Mellad th (3) 

Gwir a zo gant pep hini d'ar vuhez, d'ar frankiz, ha d'an diogelroez evitah. 

Mellad peuar (4) 

Ne vo dalc'het den er sklaverezh nag er sujidigezh; berzet e vo kement stumm a 
sklaverezh hag a werzhan-sklaved. 



Mellad pemp (5) 

Ne vo lakaet den da c'houzanv ar jahinerezh, na doareou pe kastizou kriz ha 
didruez. 

Mellad c'hwec'h (6) 

Gwir pep hini eo e vefe anavezet e bersonelezh lezennel e pep lec'h. 

Mellad seizh (7) 

Par eo an holl dirak al lezenn ha gwir o deus da vezah diwallet ganti. Holl o deus 
gwir da vezan diwallet hefivel diouzh kement gwallziforc'h a dorrfe an 
Diskleriadur-man ha diouzh kement tra a zegasfe seurt diforc'hiou. 

Mellad eizh (8) 

Pep hini en deus gwir da gaout digoll gwirion dirak leziou-barn broadel kenveliek 
evit oberou o dije torret ar gwiriou diazez anavezet dezhan gant ar Vonreizh pa al 
lezenn. 

Mellad nav (9) 

Den ebet ne vo harzet, bac'het pe harluet diouzh c'hoant. 

Mellad dek (10) 

Ur gwir par da hini ar re all a zo gant pep hini da vezan klevet dirak an holl ha 
gant reizhded gant ul lez-varn dizalc'h ha neptu, dezhi da dermenan e wirioCi ha 
dieadou hag an tamallou graet dezhaii. 

Mellad unnek(11) 



1 . Digablus eo kement den a zo tamallet dezhan ur felladenn ken na vo 
prouet eo kablus hervez al lezenn en ur prosez digor d'an holl ma vo bet 
diogelet dezhan an holl wareziou ret d'en em zifenn. 

2. Ne vo kondaonet den ebet en abeg da oberou pe da nannoberou ha ne 
oant ket felladennou hervez ar gwir broadel pe etrevroadel d'ar mare ma 
oant c'hoarvezet. Den kennebeut ne vo barnet d'ur c'hastiz krenvoc'h eget 
an hini a oa hervez al lezenn d'ar mare ma oa bet graet ar felladenn. 

Melladdaouzek(12) 

Den ebet ne vo emellet diouzh c'hoant en e vuhez prevez, e diegezh, e annez pe 
e lizhiri, ha ne vo ket stoket ouzh e enor nag ouzh e vrud. Pep hini en deus gwir 
da gaout gwarez digant al lezenn diouzh emelladennou ha tagadennou a seurt- 
se. 

Melladtrizek(13) 

1 . Pep den en deus gwir da vont ha dont en e frankiz ha da zibab e annez e 
diabarzh ur Stad. 

2. Pep den en deus gwir da guitaat ne vern pe vro, da guitaat e vro-en zoken 
ha da zont en-dro dezhi. 

Mellad pevarzek (14) 

1 . Pep den en deus gwir da glask repu ha da gavout bod e broiou all pa vez 
heskinerezh. 

2. Ar gwir-man n'haller ket davein dezhan pa vez klask war un den gant gwir 
abeg evit torfedou a genwir pe evit oberou kontrol da baliou ha 
pennaennou ar Broadou-Unanet. 

Mellad pemzek(15) 

1 . Pep den en deus gwir da gaout ur vroadelezh. 



2. Den ebet ne vo tennet e vroadelezh digantan nag ar gwir da gemman e 
vroadelezh diouzh c'hoant. 

Mellad c'hwezek (16) 

1 . Gwir o deus ar wazed hag ar merc'hed adaiek an oad da zimezin, ne vern 
o gouenn, o broadelezh, pe o relijion, da zimezin ha da sevel tiegezh. 
Gwiriou par zo dezho e-kenver an dimezin, e-pad ar briedelezh hag e- 
kenver an dibriedin. 

2. Ne c'hell bezah dimezin ebet hep asant gwir ha dieub an danvez-priedou. 

3. An tiegezh eo maen diazez naturel ar gevredigezh, ha gwir en deus da 
gaout gwarez ar gevredigezh hag ar Stad. 

l\/lelladseitek(17) 

1 . Pep den en deus gwir da vezan perc'henn e-unan pe a-gevret gant tud all. 

2. Den ebet ne vo tennet e berc'hentiezh digantan diouzh c'hoant. 

Mellad triwec'h (18) 

Pep den en deus gwir da gaout frankiz ar sonj, ar goustians hag ar relijion; er 
gwir-man eman ivez ar frankiz da gemman e relijion pe e gredenn, hag ivez ar 
frankiz da ziskuliah e relijion pe e gredenn, eunan pe a-stroll, dirak an holl pe en- 
prevez, dre ar c'helenn, an oberou, an azeulerezh pe al liderezh. 

Mellad naontek(19) 

Pep hini en deus gwir d'ar frankiz d'ober e veno ha d'en diskleriari, da lavarout eo 
gwir da chom hep bezan trubuilhet en abeg d'e vennozhiou, gwir da glask, da 
resev ha da skignaii keleier ha mennozhiou, dre n'eus forzh pe zoare disklerian, 
hep teurel pled ouzh an harzou. 

Mellad ugent (20) 



1 . Pep den en deus gwir d'ar frankiz d'en em vodan ha d'en em gevrean e 
peoc'h. 

2. Den ne c'hell bezan rediet da vezafi ezel eus ur gevredigezh. 

Mellad unan warn-ugent (21) 

1 . Pep hini en deus gwir da gemer perzh e gouarnerezh e vro, war-eeun pe 
dre hantererezh dileuridi dibabet hep gwaskerezh. 

2. Pep hini, par d'ar re al, en deus gwir da gaout kargou publik en e vro. 

3. Youl ar bobi eo diazez aotrouniezh ar galloud publik; diskleriet e vo ar 
youl-se e dilennadegoCi onest ha mareadek gant mouezhierezh an holl, 
dre baperennou kuzh pe dre zoareou mouezhian kevatal o tiogeliii frankiz 
arvouezhiadeg. 

Mellad daou warn-ugent (22) 

Pep den, eve! ezel eus ar gevredigezh, en deus gwir d'ar c'hedskor ha da gaout 
e walc'h eus ar gwiriou armerzhel, kevredigezhel ha sevenadurel en deus 
ezhomm evit e zellezegezh ha diorroadur dinask e bersonelezh a-drugarez d'ar 
strivadeg vroadel ha d'ar c'henlabour etrevroadel, en ur zerc'hel kont eus 
aozadur ha pinvidigezh ar vro. 

Mellad tri warn-ugent (23) 

1 . Pep den en deus gwir da labourat, da zibab al labour a gar, da gaout 
aoziou labour reizh ha dereat, ha da vezah gwarezet diouzh an dilabour. 

2. Pep den en deus gwir, hep gwallziforc'h ebet, da gaout an hevelep gopr 
evit an hevelep labour. 

3. An neb a labour en deus gwir da vezah paeet reizh ha mat evit ma 
c'hellfe, eh hag e diegezh, bevah en un doare a zere ouzh dellezegezh 
mab-den, ha mar deo ret ouzhpenn, da gaout gwarez kevredigezhel dre 
hentou all. 



4. Pep den en deus gwir da sevel sindikadou pe da emezelan enno evit 
difenn e lazioCi. 

Mellad pevar warn-ugent (24) 

Pep hini en deus gwir da ziskuizhan ha da gaout lezir, da gaout un amzer-labour 
bevennet poeliek ha vakan*=^^u mareadek paeet. 

Mellad pemp warn-ugeru {z.d) 

1 . Pep den en deus gwir da gaout ul live-bevan dereat evit e yec'hed, e 
aezamant ha hini e diegezh da lavarout eo: boued, dilhad, lojeiz, skoazell 
ar vezegiezh hag ar servijou kevredigezhel zo ezhomm; gwir en deus ivez 
d'an diogelroez ma c'hoarvez dezhan bezan dilabour, klahv, mac'hagnet, 
instahvet, kozh, pe koll an tu da gaout peadra da vevah en desped 
dezhan. 

2. Ar mammou hag ar vugale o deus gwir da gaout harp ha skoazell dreist 
an holl. An ho! vugale, ganet eus tud dimezet pe dizimez, o devo ar 
emmes gwares kevredigezhel. 

Mellad c'hwec'h warn-ugent (26) 

1 . Pep den en deus gwir da gaout deskadurezh. Digoust e tie bezah an 
deskadurezh, da vihanah an deskadurezh kentah ha diazez. Ret ha dieet 
eo ar gelennadurezh kentah. D'an holl e tie bezah kinniget ar 
gelennadurezh teknikel ha micherel, d'an holl e vo roet tu d'ober studiou 
uhel hervez o dellid. 

2. Pal an deskadurezh eo diorren personelezh mab-den ha lakaat doujah 
muioc'h gwiriou mab-den hag ar frankiziou diazez. Drezi e klaskor kreskih 
ar c'hengompren, an habaskted hag ar vignoniezh etre an holl vroadou 
hag an holl strolladou a ouenn pe a relijion dishehvel, hag ivez kas war- 
raok obererezh ar Broadou-Unanet evit derc'hel ar peoc'h. 



3. An tadou ha mammou, da gentan, o deus gwir da zibab an doare 
deskadurezh a vo roet d'o bugale. 

Mellad seizh warn-ugent (27) 

1 . Pep hini en deus gwir da gemer perzh evel a gar e buhez sevenadurel ar 
gumuniezh, da gaout dudi gant an arzou, da gemer perzh en araokadeg 
ar skiantou ha da gaout e lod eus ar madou degaset ganti. 

2. Pep den en deus gwir da gaout e laziou speredel ha danvezel deuet diwar 
an oberennou skiantel, lennegel pe arzel savet gantah. 

Mellad eizh warn-ugent (28) 

Pep hini en deus gwir e renfe un urzh kevredigezhel hag etrevroadel a c'hellfe 
bezah peursevenet enni ar gwiriou ha frankizioCi embannet en Diskleriadur-mah. 

Mellad nav warn-ugent (29) 

1 . Pep den en deus dieadou e-keiiver ar gevredigezh, al lec'h nemetah ma 
c'hell peurziorren e bersonelezh en he frankiz. 

2. En e wirioCi hagen e frankiz ne c'hell pep hini bezah bevennet nemet gant 
al lezenn ha nemet evit diogelih ma vo anavezet ha doujet gwiriou ha 
frankiziou ar re all hag evit klotah gant ezhommou reizh ar vuhezegezh, 
an urzh publik, hag aezamant an holl en ur gevredigezh demokratel. 

3. Ar gwiriou ha frankiziou-mah ne c'hellor, war zigarez ebet, ober ganto a- 
enep da baliou ha pennaennou ar Broadou-Unanet. 

Mellad tregont (30) 

Pennad ebet eus an Diskleriadur-mah ne c'hello bezaii komprenet evel pa rofe 
gwir d'ur Stad, d'ur strollad pe d'un den, da ober pe klask ober traou abenn 
distrujah ar gwiriou hag ar frankiziou embannet amah. 



